
Na podlagi 58. člena Zakona o javnih uslužbencih (Uradni list RS, št. 63/2007-UPB3-ZJU), objavlja mag. Boštjan VASLE, direktor Urada RS za makroekonomske analize in razvoj, Gregorčičeva 27, Ljubljana 

JAVNI  NATEČAJ
za zasedbo prostega delovnega mesta »višji svetovalec« s področja prevajanja, ki se opravlja v nazivih »višji svetovalec III«, »višji svetovalec II« in »višji svetovalec I«, na Uradu RS za makroekonomske analize in razvoj (Urad), z naslednjimi nalogami:

· samostojno oblikovanje sistemskih rešitev in drugih najzahtevnejših gradiv;

· prevajanje publikacij Urada in drugih besedil pretežno iz slovenskega v angleški jezik ter redakcija prevodov;

· usklajevanje dela s področja prevajanja in lektoriranja v okviru Urada;

· pridobivanje in usklajevanje pogodbenih prevajalcev in lektorjev;

· predlaganje in uvajanje terminoloških rešitev z ekonomskega področja;

· dajanje strokovnih mnenj in pobud s področja dela;

· priprava analiz in poročil s področja dela ter sodelovanje pri drugih tekočih nalogah Urada;

· sodelovanje v projektnih skupinah;

· poznavanje in spremljanje predpisov, razvojnih dokumentov in politik povezanih s področjem dela ter priprava strokovnih podlag za njihovo oblikovanje;

· dajanje strokovnih mnenj, predlogov, ukrepov in pobud;

· sodelovanje z domačimi in tujimi ustanovami povezanimi s področjem dela;

· organiziranje ustreznih oblik sodelovanja z drugimi organizacijskimi enotami in zunanjimi institucijami;

· uporaba in razvoj metodoloških orodij in informacijskih sistemov povezanih s področjem dela.

Splošni pogoji 

· univerzitetna izobrazba družboslovne smeri – smer prevajalstvo ali anglistika;
· najmanj 2 leti in 8 mesecev delovnih izkušenj.
Posebni pogoji:

· državni izpit iz javne uprave.

V skladu z 89. členom ZJU lahko za delovno mesto kandidirajo tudi osebe, ki nimajo opravljenega državnega izpita iz javne uprave pod pogojem, da bodo v primeru izbora na delovno mesto navedeni izpit opravile najkasneje v enem letu od imenovanja v naziv.

Želena znanja

· poznavanje dela z osebnim računalnikom;

· aktivno (višja raven) znanje angleškega jezika in pasivno (osnovna raven) znanje drugega svetovnega jezika;
Kandidati, ki se bodo prijavili na prosto delovno mesto, morajo izpolnjevati tudi naslednje pogoje:

· znanje uradnega jezika;

· državljanstvo Republike Slovenije;

· ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;

· zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kandidat mora k prijavi z življenjepisom priložiti še naslednja dokazila: 

· pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena;

· opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj;

· pisno izjavo kandidata:
· da je državljan Republike Slovenije;

· da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev;

· da zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti; 

· pisno izjavo, da za namen tega postopka javne objave dovoljuje Uradu RS za makroekonomske analize in razvoj pridobitev podatkov iz 3. točke iz uradne evidence.

Kandidat lahko izpolnjevanje zgoraj navedenih pogojev izkazuje tudi z drugimi dokazili. 

Za izbranega kandidata bo potrdila:

· o državljanstvu Republike Slovenije, 

· da kandidat ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,

· da zoper kandidata ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti
pridobil Urad iz uradnih evidenc, razen če kandidat ne bo priložil izjave, da ne dovoljuje pridobitve podatkov iz uradnih evidenc, iz česar sledi, da bo potrdila posredoval kandidat sam.  

Formalno nepopolne prijave se v skladu s 21. členom Uredbe o postopku za zasedbo prostega delovnega mesta v organih državne uprave in v pravosodnih organih (Uradni list RS, št. 139/2006) ne bodo uvrstile v izbirni postopek.

Zaželena so tudi druga dokazila strokovne usposobljenosti (potrdila, priporočila,..).  

Izbran bo kandidat z: 

· izkušnjami in znanjem s področja dela;

· poznavanjem terminologije s področja makroekonomije;

· odličnim jezikovnim znanjem (slovničnim in stilističnim) in tekočim pisnim izražanjem v angleškem in slovenskem jeziku; 

· dobrimi organizacijskimi sposobnostmi;

· z znanjem uporabe prevajalskih orodij (TRADOS).
Kandidate, ki bodo poslali popolno prijavo in bodo glede opisa izkušenj in priloženih drugih dokazil v največji meri izpolnjevali zahtevane pogoje, bomo povabili na razgovor. Kandidati, ki se bodo uvrstili v ožji izbor, bodo opravili praktični preizkus znanja. Neizbrane kandidate bomo v roku osmih dni od dneva, ko bo opravljena končna izbira, obvestili, da niso bili izbrani. O izbiri bo izdan sklep o izbiri, ki bo vročen izbranemu kandidatu, drugim kandidatom pa bo vročen sklep, da niso bili izbrani.
Prijavo pošljite v 8 dneh po objavi besedila javnega natečaja na spletnih straneh Ministrstva za javno upravo in Zavoda RS za zaposlovanje na naslov Urada, oziroma na elektronski naslov »gp.umar@gov.si«, s pripisom »Razpis za prevajalca«, pri čemer veljavnost prijave ni pogojena z elektronskim podpisom. Rok za vlaganje prijav začne teči naslednji dan po objavi besedila javnega natečaja. Če je prijava poslana po pošti, se šteje, da je pravočasna, če je oddana na pošto priporočeno in sicer najkasneje zadnji dan roka za prijavo.
Delovno razmerje bomo sklenili za nedoločen čas za polni delovni čas.

Za dodatne informacije lahko pokličete na telefon 478 1012 (Alenka BITENC) ali 478 1087 (Marija POLANC).

